CELEX: 32011R0213
Language: sl
Date: 2011-03-03 00:00:00
Title: Uredba Komisije (EU) št. 213/2011 z dne 3. marca 2011 o spremembi prilog II in V k Direktivi Evropskega parlamenta in Sveta 2005/36/ES o priznavanju poklicnih kvalifikacij  Besedilo velja za EGP

4.3.2011   
            
            
               SL
            
            
               Uradni list Evropske unije
            
            
               L 59/4
            
         UREDBA KOMISIJE (EU) št. 213/2011
   z dne 3. marca 2011
   o spremembi prilog II in V k Direktivi Evropskega parlamenta in Sveta 2005/36/ES o priznavanju poklicnih kvalifikacij
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (1) in zlasti drugega odstavka člena 11 ter drugega odstavka člena 26,
   ob upoštevanju naslednjega:
   
               (1)
            
            
               Avstrija je zaprosila, da se v Prilogo II k Direktivi 2005/36/ES vključi deset programov usposabljanja za zdravstveno nego. Te programe usposabljanja ureja Odlok o posebnih nalogah v zdravstveni negi in oskrbi (GuK-SV BGBl II št. 452/2005) ter Odlok o nalogah usposabljanja in upravljanja v zdravstveni negi in oskrbi (GuK-LFV BGBl II št. 453/2005).
            
         
               (2)
            
            
               Ker ti avstrijski programi ponujajo raven usposabljanja, enakovredno tisti, določeni s členom 11(c)(i) Direktive 2005/36/ES, ki zagotavlja primerljiv poklicni standard in udeleženca usposabljanja pripravi za primerljivo raven odgovornosti in nalog, je na podlagi člena 11(c)(ii) upravičena njihova vključitev v Prilogo II k Direktivi 2005/36/ES.
            
         
               (3)
            
            
               Portugalska je poslala utemeljeno zahtevo, da se pod točko 5.1.3 Priloge V k Direktivi 2005/36/ES vključi specialistično medicinsko usposabljanje za internistično onkologijo.
            
         
               (4)
            
            
               Cilj internistične onkologije je zagotoviti sistemsko zdravljenje raka. Zdravljenje bolnikov z rakom se je v zadnjem desetletju zaradi znanstvenega napredka zelo spremenilo. Specialističnega medicinskega usposabljanja za internistično onkologijo ni na seznamu v točki 5.1.3 Priloge V k Direktivi 2005/36/ES. Vendar se je internistična onkologija v več kot dveh petinah držav članic razvila v področje z ločenim in posebnim specialističnim medicinskim usposabljanjem, kar upravičuje njeno vključitev v točko 5.1.3 Priloge V k Direktivi 2005/36/ES.
            
         
               (5)
            
            
               Da se zagotovi zadovoljivo visoka raven specialističnega medicinskega usposabljanja, mora obdobje usposabljanja, ki je potrebno za avtomatično priznanje medicinske specializacije v internistični onkologiji, trajati najmanj 5 let.
            
         
               (6)
            
            
               Francija je poslala utemeljeno zahtevo, da se pod točko 5.1.3 Priloge V k Direktivi 2005/36/ES vključi specialistično medicinsko usposabljanje za klinično genetiko.
            
         
               (7)
            
            
               Klinična genetika je specializirano področje, ki mora spremljati hiter razvoj znanosti na področju genetike in njegove posledice za številna specializirana področja, kot so onkologija, fetalna medicina, pediatrija in kronične bolezni. Vse pomembnejša je tudi vloga klinične genetike pri odkrivanju in preprečevanju številnih patologij. Specialističnega medicinskega usposabljanja za klinično genetiko ni na seznamu v točki 5.1.3 Priloge V k Direktivi 2005/36/ES. Vendar se je klinična genetika v več kot dveh petinah držav članic razvila v področje z ločenim in posebnim specialističnim medicinskim usposabljanjem, kar upravičuje njeno vključitev v točko 5.1.3 Priloge V k Direktivi 2005/36/ES.
            
         
               (8)
            
            
               Da se zagotovi zadovoljivo visoka raven specialističnega medicinskega usposabljanja, mora obdobje usposabljanja, ki je potrebno za avtomatično priznanje medicinske specializacije v klinični genetiki, trajati najmanj 4 leta.
            
         
               (9)
            
            
               Direktivo 2005/36/ES je zato treba ustrezno spremeniti.
            
         
               (10)
            
            
               Ukrepi, predvideni s to uredbo, so v skladu z mnenjem Odbora za priznavanje poklicnih kvalifikacij –
            
         SPREJELA NASLEDNJO UREDBO:
   Člen 1
   Prilogi II in V k Direktivi 2005/36/ES se spremenita, kakor je določeno v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. marca 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 255, 30.9.2005, str. 22.
   
      PRILOGA
      Prilogi II in V k Direktivi 2005/36/ES se spremenita:
      
                  1.
               
               
                  V točki 1 Priloge II se pod „v Avstriji“ doda naslednje besedilo:
                  
                              „—
                           
                           
                              posebno usposabljanje za nego otrok in mladine (Sonderausbildung in der Kinder- und Jugendlichenpflege),
                           
                        
                              —
                           
                           
                              posebno usposabljanje za psihiatrično zdravstveno nego in oskrbo (Sonderausbildung in der psychiatrischen Gesundheits- und Krankenpflege),
                           
                        
                              —
                           
                           
                              posebno usposabljanje za intenzivno nego (Sonderausbildung in der Intensivpflege),
                           
                        
                              —
                           
                           
                              posebno usposabljanje za intenzivno nego otrok (Sonderausbildung in der Kinderintensivpflege),
                           
                        
                              —
                           
                           
                              posebno usposabljanje za nego pri anesteziji (Sonderausbildung in der Anästhesiepflege),
                           
                        
                              —
                           
                           
                              posebno usposabljanje za nego pri terapiji ob presaditvi ledvic (Sonderausbildung in der Pflege bei Nierenersatztherapie),
                           
                        
                              —
                           
                           
                              posebno usposabljanje za nego na operacijskem področju (Sonderausbildung in der Pflege im Operationsbereich),
                           
                        
                              —
                           
                           
                              posebno usposabljanje za bolnišnično higieno (Sonderausbildung in der Krankenhaushygiene),
                           
                        
                              —
                           
                           
                              posebno usposabljanje za naloge izobraževanja v zdravstveni oskrbi in negi (Sonderausbildung für Lehraufgaben in der Gesundheits- und Krankenpflege),
                           
                        
                              —
                           
                           
                              posebno usposabljanje za naloge upravljanja v zdravstveni oskrbi in negi (Sonderausbildung für Führungsaufgaben in der Gesundheits- und Krankenpflege),
                           
                        kar predstavlja tečaje izobraževanja in usposabljanja, ki trajajo skupno najmanj trinajst let in šest mesecev do štirinajst let, pri čemer je vsaj deset let splošnega izobraževanja, dodatna tri leta osnovnega višješolskega izobraževanja za javne storitve zdravstvene nege in oskrbe ter šest do dvanajst mesecev posebnega usposabljanja za specializirano nalogo ali nalogo izobraževanja ali upravljanja.“
               
            
                  2.
               
               
                  Točki 5.1.3 Priloge V se doda naslednja tabela:
                  
                              „Država
                           
                           
                              Internistična onkologija
                              Minimalno obdobje usposabljanja: 5 let
                           
                           
                              Klinična genetika
                              Minimalno obdobje usposabljanja: 4 leta
                           
                        
                              Naslov
                           
                           
                              Naslov
                           
                        
                              Belgique/België/Belgien
                           
                           
                              Oncologie médicale/ Medische oncologie
                           
                           
                               
                           
                        
                              България
                           
                           
                              Медицинска онкология
                           
                           
                              Медицинска генетика
                           
                        
                              Česká republika
                           
                           
                              Klinická onkologie
                           
                           
                              Lékařská genetika
                           
                        
                              Danmark
                           
                           
                               
                           
                           
                              Klinisk genetik
                           
                        
                              Deutschland
                           
                           
                               
                           
                           
                              Humangenetik
                           
                        
                              Eesti
                           
                           
                               
                           
                           
                              Meditsiinigeneetika
                           
                        
                              Ελλάς
                           
                           
                              Παθολογική Ογκολογία
                           
                           
                               
                           
                        
                              España
                           
                           
                               
                           
                           
                               
                           
                        
                              France
                           
                           
                              Oncologie
                           
                           
                              Génétique médicale
                           
                        
                              Ireland
                           
                           
                              Medical oncology
                           
                           
                              Clinical genetics
                           
                        
                              Italia
                           
                           
                              Oncologia medica
                           
                           
                              Genetica medica
                           
                        
                              Κύπρος
                           
                           
                              Ακτινοθεραπευτική Ογκολογία
                           
                           
                               
                           
                        
                              Latvija
                           
                           
                              Onkoloģija – ķīmijterapija
                           
                           
                              Medicīnas ģenētika
                           
                        
                              Lietuva
                           
                           
                              Chemoterapinė onkologija
                           
                           
                              Genetika
                           
                        
                              Luxembourg
                           
                           
                              Oncologie médicale
                           
                           
                              Médecine génétique
                           
                        
                              Magyarország
                           
                           
                              Klinikai onkológia
                           
                           
                              Klinikai genetika
                           
                        
                              Malta
                           
                           
                               
                           
                           
                               
                           
                        
                              Nederland
                           
                           
                               
                           
                           
                              Klinische genetica
                           
                        
                              Österreich
                           
                           
                               
                           
                           
                              Medizinische Genetik
                           
                        
                              Polska
                           
                           
                              Onkologia kliniczna
                           
                           
                              Genetyka kliniczna
                           
                        
                              Portugal
                           
                           
                              Oncologia médica
                           
                           
                              Genética médica
                           
                        
                              România
                           
                           
                              Oncologie medicala
                           
                           
                              Genetica medicala
                           
                        
                              Slovenija
                           
                           
                              Internistična onkologija
                           
                           
                              Klinična genetika
                           
                        
                              Slovensko
                           
                           
                              Klinická onkológia
                           
                           
                              Lekárska genetica
                           
                        
                              Suomi/Finland
                           
                           
                               
                           
                           
                              Perinnöllisyyslääketiede/ Medicinsk genetik
                           
                        
                              Sverige
                           
                           
                               
                           
                           
                               
                           
                        
                              United Kingdom
                           
                           
                              Medical oncology
                           
                           
                              Clinical genetics“